Public procurement notice: Contract Notice
Published: 2021-02-09
Buyer: Suomen Pankki
Country: FI
Contract type: Services
Procedure: Competitive procedure with negotiation
CPV classification: 72000000
Submission deadline: 2021-03-08
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Suomen Pankkki (jäljempänä tilaaja tai hankintayksikkö) pyytää ehdokkaita lähettämään osallistumishakemuksen neuvottelumenettelyyn Hilma-ilmoituskanavassa julkaistun hankintailmoituksen ja sen liitteiden mukaisesti Suomen Pankin ja Finanssivalvonnan uudesta henkilöstöhallinnnon tietojärjestelmäratkaisusta (jäljempänä myös palvelu tai HRIS). Hankinta käsittää ratkaisun teknisen määrittelyn ja toteutuksen, käyttöönoton sekä käytönaikaisen tuki- ja ylläpitopalvelun.
Tekniseksi ratkaisuksi haetaan pilviympäristöstä Internet-tietoverkon yli käytettävää SaaS (Software as a Service) -valmisohjelmistopalvelua, joka konfiguroidaan Suomen Pankin henkilöstöhallinnon prosesseihin sekä integroidaan toimimaan yhteen Suomen Pankin teknisen ympäristön kanssa tarvittavien liittymien välityksellä.
Hankinnan kohde on kuvattu alustavassa tarjouspyyntöluonnoksessa ja sen liitteissä. Asiakirjoissa kuvatuista hankintaa koskevista ehdottomista (pakolliset) vaatimuksista tai tarjouksen kokonaistaloudellisen edullisuuden perusteista ei neuvotella hankintaprosessin aikana eikä niiden sisältöä muuteta, mutta niiden täsmentäminen on mahdollista. Muilta osin alustava tarjouspyyntöluonnos ja sen liitteet ovat hankintayksikön alustavia näkemyksiä, ja asiakirjoja tullaan muuttamaan ja täsmentämään hankintaprosessin kuluessa.
Hankinnan tarkoituksena on valita yksi (1) palveluntuottaja, jonka kanssa hankintayksikkö tekee sopimuksen. Valittava palveluntuottaja voi olla myös ehdokkaiden muodostama ryhmittymä. Sopimus allekirjoitetaan arviolta alkuvuodesta 2021.
Valintaperusteet hankintaa koskevissa asiakirjoissa määritetyn mukaisesti sekä ks. ESPD-lomake ja kohta Muut ehdot.
Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).
Kyseessä on EU-kynnysarvon ylittävä hankinta ja hankintamenettelynä käytetään neuvottelumenettelyä (hankintalaki 34–35 §). Hankintayksikkö voi valita neuvottelumenettelyn:
3) jos hankinnan luonteeseen, monimutkaisuuteen tai oikeudelliseen ja rahoituksen muotoon liittyvistä erityisistä syistä tai niihin liittyvien riskien vuoksi ei voida tehdä hankintasopimusta ilman edeltäviä neuvotteluita; tai
4) jos hankinnan kohteen kuvausta ei voida laatia riittävän tarkasti viittaamalla standardiin, eurooppalaiseen tekniseen arviointiin, yhteiseen tekniseen eritelmään tai tekniseen viitteeseen.
Hankintamenettelynä käytetään neuvottelumenettelyä, koska hankintaan kuuluu suunnittelua, monimutkaisuutta sekä sen luonteeseen ja oikeudellisiin seikkoihin liittyvistä erityisistä syistä sekä näihin liittyvien riskien vuoksi ei voida tehdä hankintasopimusta ilman edeltäviä neuvotteluita.
Osatarjouksia ei sallita, koska sopimuksen toteuttaminen muodostuisi tällöin teknisesti hankalaksi. Kyseessä on yksi (1) yhtenäinen hankittava kokonaisuus, ja eri osien sopimuskumppaneiden vastuiden ja velvollisuuksien yhteensovittaminen hankaloittaisi myös merkittävästi sopimuksen asianmukaisen toteuttamisen.
Tilaaja valitsee yhden (1) palveluntuottajan, jonka kanssa se tekee sopimuksen. Valittava palveluntuottaja voi olla myös ehdokkaiden (myöhemmin tarjoajien) muodostama ryhmittymä.
Esitetyt hankintamäärät ovat arvioita, eikä sopimus muodosta tilaajalle määräostovelvoitetta tai valitulle palveluntuottajalle yksinoikeutta tuottaa palvelua.
Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).

Eligibility requirements: Valintaperusteet hankintaa koskevissa asiakirjoissa määritetyn mukaisesti sekä ks. ESPD-lomake ja kohta Muut ehdot.